汤兆京

湯兆京（），字伯閎，號質齋，南直隸常州府宜興縣人。明朝政治人物，居官廉正，遇事慷慨。

生平
萬曆十六年（1588年），湯兆京中式戊子科應天鄉試舉人，萬曆二十年（1592年）登壬辰科三甲四十七名進士，兵部觀政，六月授江西豐城縣知縣，任內政績顯著。三十年二月行取，授陕西道御史。彈劾礼部侍郎朱國祚、薊遼總督萬世德。巡視西城時，見萬貴妃的太監豎塗折辱礼部侍郎敖文禎，又上疏彈劾太監，太监被杖配南京。又上疏請罷稅使張曄、礦使王虎、王忠，神宗不聽。三十一年管太仓银库，巡视中城，本年宣大巡按，三十三年九月巡按福建。三十五年丁忧归。三十七年九月復除河南道御史，三十八年掌河南道印，辅助孫丕揚主管京察计典，又改巡按顺天。回朝後復掌河南道，四十一年七月因疏劾吏部尚书赵焕被奪俸三月，遂請辭歸鄉。天啓中，贈太僕少卿。《明史·卷二百三十六》：湯兆京，字伯閎，宜興人。萬歷二十年進士。除豐城知縣。治最，征授御史。連劾禮部侍郎朱國祚、薊遼總督萬世德，帝不問。巡視西城，貴妃宮閹豎塗辱禮部侍郎敖文禎，兆京彈劾，杖配南京。時礦稅繁興，奸人競言利。有謂開海外機易山，歲可獲金四十萬者，有請征徽、寧諸府契稅，鬻高淳諸縣草場者，帝意俱向之。兆京偕同官金忠士、史學遷、溫如璋交章力諫，不報。出按宣府、大同，請罷稅使張曄、礦使王虎、王忠，亦不納。掌河南道。佐孫丕揚典京察，所譴黜皆當，而被黜者之黨爭相攻擊。兆京亦十余疏應之。其詞直，卒無以奪也。詳具丕揚傳中。尋出按順天諸府。守陵中官李浚誣軍民盜陵木，逮系無虛日。兆京按宣府時奏之，浚亦誣訐兆京。帝遣使按驗，事已白，而諸被系者猶未釋，兆京悉縱遣之。東廠太監盧受縱其下橫都市，兆京論如法。還復掌河南道。福王久不之國，兆京倡給事御史伏闕固請，卒不得命。南京缺提學御史，吏部尚書趙煥調浙江巡按呂圖南補之，尋以年例出三御史於外，皆不咨都察院。兆京引故事爭。圖南之調，為給事中周永春所劾，棄官歸。兆京及御史王時熙、汪有功為圖南申雪，語侵永春，並及煥，二人連章辨，兆京亦爭之強。帝欲安煥，為稍奪兆京俸。兆京以不得其職，拜疏徑歸。御史李邦華、周起元、孫居相遂助兆京攻煥。帝亦奪其俸，然煥亦引去。兆京居官廉正，遇事慷慨。其時黨勢已成，正人多見齮龁。兆京力維持其間，清議倚以為重。屢遭排擊，卒無能一言汙之者。天啟中，贈太仆少卿。侯方域的《湯御史傳》稱：“慷慨言天下事，数面折廷諍。”

著作
著有《灵蘐阁集》八卷。

家族
曾祖湯瑄。祖父湯儒。父湯鍾壽，生员。

註釋

參考書目
 （清）張廷玉等.《明史》.
 侯方域：《汤御史传》

 延伸阅读 


Z
Category:宜興人
Category:明朝豐城縣知縣
Category:明朝監察御史